Goodwick

Goodwick (uttales som Gudik; walisisk: Wdig) er en kystby i Pembrokeshire i Wales. Den ligger rett vest for tvillingbyen Fishguard, og hadde sin begynnelse som Fishguards havn. Fishguard og Goodwick danner et fellesskap som går rundt Fishguard-bukten. I tillegg til de to byene består den av Dyffryn, Stop-and-Call, Harbour Village, Lower Town og Penyraber. I henhold til folketellingen i 2021 har byen en befolkning på 2020 innbyggere.Goodwick Ward in Wales, City Population Goodwick og Fishguard har i fellesskap en befolkning på 5 443 innbyggere i henhold til folketellingen i 2021.«Fishguard and Goodwick», City Population

Det var meningen av Goodwick skulle være endeholdeplass for jernbanen Great Western Railway, men det oppsto problemer i havnen som førte til at store skip ikke kunne legge til. Den viktigste trafikken fra havnen er Stena Lines ferge til Rosslare Europort i Irland, og fritidsbåttrafikk.

 Historie 
I løpet av vikingtiden ble kysten av Wales utsatt for angrep og plyndring på slutten av 900-tallet, men det ble også etablert fredelige bosetninger og norrøne handelssteder. Navnet stammer sannsynligvis fra en kombinasjon av de gamle norrøne formene: góðr (god) og vík (bukt eller vik) som gir góðrvik, derav de moderne Goodwick.Robinson, D.C. (2017): Wales Place Names: Pembrokeshire, Kindle edition, ASIN: B07345LDJ4Sammenlign  med Reykjavík («Røykbukta) der reykr betyr «røyk».Slocum, Jonathan; Krause, Todd B.: «Old Norse Online. English Meaning Index», Linguistic Research Center, The University of Texas at AustinDen sørøstvendte åssiden av Goodwick er skjermet for rådende og salt sørvestlige vinder og er derfor naturlig godt dekket av skog sammenlignet med den eksponerte odden ovenfor og det våte landet i bukten.

Goodwick var en liten fiskerlandsby i sognet Llanwnda, men i 1887 begynte arbeidet med en jernbaneforbindelse og havn, og landsbyen vokste raskt for å betjene dette. Hovednæringen er nå turisme, men i byens fremste industrielle fortid var framstilling av murstein og teglproduksjon. Noe fiske foregår fortsatt i liten skala, men mest aktivitet er sentrert på Milford Haven. Hovednæringsveien er nå turisme.

Goodwick Sands, den lokale stranden, er hvor den beseirede franske invasjonsstyrken samlet seg før deres ubetingede overgivelse den 24. februar 1797. Det franske forsøket på invasjon av de britiske øyer kom i kjølvannet av den franske revolusjonen.«Britain’s last invasion: Fishguard 1797», The History PressJohnson, Ben: «The Last Invasion of Britain», Historic UK

 Havnen i Fishguard 
Havnen i Fishguard ble bygget ved å sprenge 1,6 millioner tonn stein fra åssiden for å lage en 910 meter lang molo. Det utsprengte området ble bygget til kaianlegg. Havnen ble endelig åpnet 30. august 1906. Havnen, som var planlagt å være enden av Great Western Railways linje og dens viktigste havn, og erstatte Neyland, forhindret problemer med havnen (kjent som Fishguard Harbour) større passasjerskip fra å legge til kai. Følgelig har havnen en mindre indre molo som beskytter den gjenværende åpne siden.«Fishguard Harbour», Grace's Guide To British Industrial History

 Tidlig luftfart 
Den første vellykkede flyvningen fra Storbritannia til Irland ble foretatt fra Goodwicks Harbour Village den 22. april 1912 av Denys Corbett Wilson, i en Bleriot XI. Flyturen varte i én time og 40 minutter, med landing nær Enniscorthy i Irland. Prestasjonen ble markert i hundreårsfeiringen som ble holdt i Fishguard og Goodwick helgen 21./22. april 2012 og i et spesialbestilt teaterstykke av Derek Webb, kalt «100 Minutes», som ble fremført i Fishguard og Wexford samme uke. «Denys Corbett Wilson's 100 minutes of aviation in 1912», BBC News. 21. april 2012.

 Referanser 

 Eksterne lenker 

Kategori:Byer i Pembrokeshire